| *Lagenorhynchus obscurus* |
| --- |
| 
Tamaño en relación ao dun humanoTamaño en relación ao dun humano |
| Estado de conservación |
| DD (Datos insuficientes) |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orde: | Cetacea |
| Suborde: | Odontoceti |
| Familia: | Delphinidae |
| Xénero: | *Lagenorhynchus* |
| Especie: | ***L. obscurus*** |

 |
| Nome binomial |
| *Lagenorhynchus obscurus*Gray, 1828 |
| Sinonimia |
| *Véxase texto* |

*Lagenorhynchus obscurus* saltando.
***Lagenorhynchus obscurus*** é unha especie de cetáceo odontoceto da familia dos delfínidos.

É un golfiño altamente gregario e acrobático que habita nas costas do Hemisferio Sur.

Taxonomía
---------

A especie foi descrita por John Edward Gray en 1828 na súa obra "Original figures and short systematic descriptions of new and unfigured animals". *Spicilegia Zoologica* Part 1
, na que lle adxudicou o nome de *Clymenia obscura*.

Dentro da especie distínguense dúas subespecies:

* *Lagenorhynchus obscurus fitzroyi* (Waterhouse, 1838)
* *Lagenorhynchus obscurus obscurus* (Gray, 1828)

Ao longo do tempo foi identificado cos sinónimos:

* *Delphinus (Grampus) obscurus* Gray, 1828
* *Delphinus (Tursio) obscurus* Burmeister, 1867
* *Delphinus breviceps* Wagner, 1846
* *Delphinus fitzroyi* Waterhouse, 1838
* *Delphinus obscurus* Gray, 1828 (basónimo)
* *Delphinus superciliosus* Lesson & Garnot, 1826
* *Electra breviceps* Gray, 1868
* *Lagenorhynchus breviceps* Gray, 1866
* *Lagenorhynchus clanculus* Gray, 1846
* *Lagenorhynchus fitzroy* Bini, 1951
* *Lagenorhynchus fitzroyi* Flower, 1885
* *Lissodelphis panope* Trouessart, 1904
* *Phocaena fitzroyi* Philippi, 1893
* *Prodelphinus obscurus* Flower, 1885
* *Prodelphinus petersii* Lutken, 1889
* *Tursio obscurus* Gray, 1866
* *Tursio panope* Perez Canto, 1896

### Taxonomía discutida

*Artigo principal**:* Lagenorhynchus.
*Lagenorhynchus obscurus* está estreitamente emparentado xeneticamente con *L. obliquidens*, do Pacífico norte, pero o consenso científico confirma que son dúas especies diferentes.

Aínda que ambas as especies se ditaban tradicionalmente no xénero *Lagenorhynchus*, recentes análise de filoxenia molecular indican que están máis relacionadas cos golfiños do xénero *Cephalorhynchus*.

En efecto, aínda que antigamente o xénero *Lagenorhynchus* estaba considerado como monofilético, na actualidade estudos e análises xenéticas do citocromo *b* mitocondrial indican que as especies de *Lagenorhynchus* non constitúen un grupo natural, senón que é parafilético.

De confirmarse isto, significaría que as dúas especies deberían transferirse a *Cephalorhynchus* ou darlles un novo xénero.

Un xénero alternativo, *Sagmatias*, foi proposto por LeDouc.

Descrición
----------

Parella de *Lagenorhynchus obscurus* saltando.
De lonxitude de curta a mediana en comparación con outras especies da familia.

Hai variación significativa en tamaño entre as diferentes poboacións. Os máis grandes encontráronse nas costas do Perú, con 210 cm de lonxitude e 100 kg de peso.

### Coloración

* A coloración do dorso é gris escura
* A aleta dorsal presenta distintivamente dúas tonalidades.
* Teñen *parches* grandes e longos, de coloración gris tenue nos costados
* O nariz, curto, e mouro.
* A garganta e ventre son brancos.

É facilmente confundido con *Lagenorhynchus australis* ao observalo na auga.

Poboación e distribución
------------------------

Distribución de *Lagenorhynchus obscurus*.
A poboación da especie descoñecese, pero as autoridades aseguran que a súa supervivencia non está en risco.

Áchase en augas costeiras de Chile, Arxentina, illas Malvinas, Perú, Namibia, costa oeste de Suráfrica e ai redor de toda Nova Zelandia. Tamén hai poboacións residentes en Tasmania e Nova Gales do Sur e en varias illas pequenas do Atlántico sur e do océano Índico. Unha investigación aérea con avistamentos en Patagonia a mediados dos anos 1990 indicou que había unha poboación local de 7.000 individuos.

Poden moverse sobre grandes distancias (hai unha confirmada de 1.440 km. Porén, non se cre que sigan un patrón migratorio.

Conservación
------------

Fóra das augas costeiras do Perú, o seu principal perigo son os humanos, basicamente pola súa captura accidental por redes. A mediados dos anos 1980 uns 400 ou 600 animais foron mortos anualmente na Patagonia atrapados en redes. Posibelmente esta taxa decline debido a regulacións máis severas na industria pesqueira. Porén, en augas peruanas, ademais da captura accidental, hai unha continua e deliberada pesca con redes e arpóns. O número de animais mortos cada ano nesa zona é de miles, e é causa de preocupación dos conservacionistas.

Notas
-----

1. 1 2 3  Cetacean Specialist Group (1996). *Lagenorhynchus obscurus*. *2006 Lista Vermella de Especies Ameazadas IUCN*. IUCN 2006. Consultado o 16 de agosto de 2014.
2. 1 2 3  *Lagenorhynchus obscurus* (Gray, 1828) no WoRMS.
3. ↑  Shirihai, H. & Jarrett, B. (2006). *Whales, Dolphins and Other Marine Mammals of the World*. Princeton Field Guides. pp. 205–207. ISBN 9780691127569. .
4. ↑  LeDuc, R. G.; Perrin, W. F. e Dizon, A. E. (1999): "Phylogenetic relationships among the delphinid cetaceans based on full cytochrome *b* sequences", en *Marine Mammal Science* **15**: 619–648. Resumo

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Lagenorhynchus obscurus*** |

|  |  |
| --- | --- |
|  | Wikispecies posúe unha páxina sobre:  ***Lagenorhynchus obscurus*** |

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.
* Duguy, R. e Robineau, D. (1987): *Guía de los mamíferos marinos de Europa*. Barcelona: Ediciones Omega. ISBN 84-282-0811-5.
* Waerebeek, Koen van & Bernd Wessig (2002): "Pacific White-sided Dolphin and Dusky Dolphin", en William F. Perrin, Bernd Wursig & J. G. M. Thewissen, eds. *Encyclopedia of Marine Mammals* 2ª ed. San Diego, California: Academic Press. ISBN 978-0-12-373553-9, pp. 859–860.
* Wilson, D. E. & Reeder, D. M. (eds.) (2005): *Mammal Species of the World. A Taxonomic and Geographic Reference*. Third edition. ISBN 0-8018-8221-4.

### Outros artigos

* Odontocetos
* Delfínidos
* *Lagenorhynchus*

### Ligazóns externas

* *Lagenorhynchus obscurus* en Animal Diversity Web *(en inglés)*
* *Lagenorhynchus obscurus* en ARKive *(en inglés)*

|  |  |
| --- | --- |
| Identificadores taxonómicos | 
* ADW: Lagenorhynchus\_obscurus
* CMS: lagenorhynchus-obscurus
* Fossilworks: 82067
* GBIF: 5220077
* iNaturalist: 41506
* IRMNG: 10583821
* ITIS: 180445
* IUCN: 11146
* MSW: 14300065
* NBN: NHMSYS0000376820
* NCBI: 27611
* SeaLifeBase: 69386
* Species+: 10842
* TAXREF: 535443
* WoRMS: 231434

 |